Diari Oficial de la Generalitat Valenciana


Sumari del DOGV 6623, del 05-10-2011 (2011/9652)

Notificació de la sentència dictada en el judici verbal número 1785/2010.
-------------------------------------------------------------------------

### Dades del document

Número de DOGV
:   6623

Data del DOGV
:   05-10-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/9652


Organisme emissor
:   Jutjat de Primera Instància Número 27 de València

Tipus de document
:   Edicte

Notificació de la sentència dictada en el judici verbal número 1785/2010. [2011/9652]  
Judici verbal 001785/2010  
Demandant: Axa Aurora Ibérica, SA.  
Procuradora: María Luisa Gascó Cuesta.  
Demandats: Vicente Llácer Simón, Consorci de Compensació d'Assegurances, Francisco Castillo Bosch i Asunción Hilario Heredia.  
Procuradora: Herminia Arnau Arnau.  
Carmen Sebastián Sanz, secretària judicial del Jutjat de Primera Instància número 27 de València, mitjançant aquest edicte, faig saber:  
Que en aquest Jutjat se segueix el judici verbal 1785/2010, a instàncies d'Axa Aurora Ibérica, SA, contra Vicente Llácer Simón, Consorci de Compensació d'Assegurances, Francisco Castillo Bosch i Asunción Hilario Heredia, sobre verbal de trànsit, en què s'ha disposat notificar la sentència dictada en aquestes actuacions al demandat que està en parador ignorat, Vicente Llácer Simón, la qual té la dispositiva, literalment, com segueix:  
«Dispositiva  
Estime la demanda interposada per la procuradora M.ª Luisa Gascó Cuesta, en nom i representació d'Axa Aurora Ibérica, SA, contra Vicente Llácer Simón i contra el Consorci de Compensació d'Assegurances, i condemne els demandats a pagar de forma solidària a l'actora la suma de 5.270 euros més els interessos legals des de la data de interpel·lació judicial; tot això fent condemna expressa a costes a la part demandada.  
  
I desestime la demanda formulada contra Francisco Castillo Bosch i Asunción Hilario Heredia, i absolc els demandats esmentats de les pretensions presentades en contra seua, i això sense fer una condemna expressa a costes.  
Contra aquesta resolució es pot interposar un recurs d'apel·lació davant de l'Audiència Provincial de València (article 455 LECn), que cal preparar mitjançant un escrit que s'ha de presentar en aquest Jutjat dins del termini de cinc dies hàbils següents a la notificació, que es limite a esmentar la resolució objecte d'apel·lació, on es manifeste la voluntat de recórrer-hi, i amb la indicació dels pronunciaments que s'impugnen (article 457.2 LECn).  
Informació sobre el dipòsit per a recórrer:  
De conformitat amb la disposició addicional 15a de la Llei Orgànica del Poder Judicial, perquè el recurs d'apel·lació contra aquesta resolució siga admés a tràmit, s'haurà de constituir un dipòsit de 50 euros, el qual es tornarà només en el cas que el recurs siga estimat.  
Haurà de constituir el dipòsit mitjançant l'ingrés de la quantitat indicada al banc Banesto, en el compte corresponent a aquest expedient, número 4084/0000/02/1785 10, indicant, en el camp «Concepte» el codi «02 civil-apel·lació» i la data de la resolució objecte de recurs amb el format dd/mm/aaaa.  
En el cas de realitzar l'ingrés mitjançant transferència bancària, després de completar el codi del compte corrent (0866-5111-87-7332698516), s'indicarà en el camp "Concepte" el número de compte, el codi i la data en la forma que s'exposa en el paràgraf anterior.  
En cap cas serà admesa una consignació per un import diferent de l'indicat. En el cas que haja de realitzar més pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent.  
Estan exceptuats de l'obligació de constituir el dipòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Porteu l'original d'aquesta resolució al llibre de sentències civils que amb aquest efecte hi ha a la secretaria d'aquest Jutjat, i deixeu-ne una testimoniança en les actuacions.  
Aquesta és la meua sentència, que jutjant definitivament en aquesta instància pronuncie, mane i firme.  
Publicació. La sentència anterior ha sigut donada, llegida i publicada pel magistrat/ada jutge/essa que la va dictar, mentre celebrava audiència pública en el dia de la data. Jo, la secretària judicial, en done fe».  
  
I perquè valga d'edicte de notificació de la sentència als demandats, en parador ignorat, estenc aquest edicte, que es fixarà al tauler d'anuncis d'aquest Jutjat i es publicarà en el Diari Oficial de la Comunitat Valenciana.  
  
València, 20 de juliol de 2011.- La secretària judicial: Carmen Sebastián Sanz.